ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА ВЪТРЕШНИТЕ РАБОТИ

Г-Н ЦВЕТЛИН ЙОВЧЕВ

**В Ъ П Р О С**

от Стефан Господинов

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: Досъдебното производство срещу настоящия областен управител на област Силистра Насуф Насуф

**УВАЖАЕМИ ГОСПОДИН ЙОВЧЕВ,**

Досъдебното производство срещу Насуф Насуф, бе образувано в РПУ Тутракан през месец април т.г., когато същия беше и трети в листата на ДПС – Силистра за народни представители в 42-то Народно Събрание. Проверката срещу Насуф бе за незаконосъобразни действия в качеството му на кмет на общината. През 2007г. с решение на Общинския съвет в Главиница се отдава на концесия сметосъбирането и сметоизвозването на отпадъците от общината. Концесионерът има задължение да достави за населените места в общината 210 контейнера. В момента последният е завел дело срещу Главинца с искане да му се възстановят 126 000 лв., сума равна на стойността на контейнерите. Незнайно откъде се появява и договор, подписан от тогавашния кмет Насуф Насуф, за изплащане на контейнерите. Този договор не е заведен в регистрите на договорите в общинска администрация, за него не е уведомен местния Общински съвет, нито пък има проведена обществена поръчка за самата процедура. С други думи – Насуф Насуф е сключил сделка за над 100 хиляди лева, без дори да проведе процедура за обществена поръчка.

В качеството си на народен представител искам да ви задам следните въпроси:

1.Прекратено ли е и с какви мотиви, досъдебното производство срещу настоящия областен управител на област Силистра Насуф Насуф?

2.Има ли издадено разрешение на областният управител на Силистра Насуф Насуф за достъп до класифицирана информация и спазен ли е чл. 40, ал. 1, т. 5 от Закона за защита на класифицираната информация, според който Разрешение за достъп до класифицирана информация, извън случаите по чл. 39, се издава на лице, което отговаря на следните изисквания – т. 5 – срещу лицето няма образувано досъдебно или съдебно производство за умишлено престъпление от общ характер?

3.Кога е издадено това разрешение?

Народен представител:

София

01.08.2013 г.